Vrou betaal glo miljoene se omkoopgeld - Maroela Media
Volgens die polisie het die bankamptenaar 'n verdagte bankrekening met R27 miljoen in opgemerk, wat geskeduleer was om oorsee oorgeplaas te word. Die oorplasing was 'n oortreding van die Wisselkoerswet. Die geld was afkomstig van 'n twyfelagtige onderneming en die persoon in wie se naam die onderneming geregistreer was, was onbewus van die maatskappy se bestaan.
Die amptenaar het die bankrekening gevries. Die verdagte het die bankamptenaar glo R5,2 miljoen aangebied sodat die transaksie kon voortgaan. Sy het glo hierna R4 miljoen in sy rekening gedeponeer. Die vrou is in hegtenis geneem toe sy glo die oorblywende R1,2 miljoen in kontant aan die amptenaar wou oorhandig by 'n restaurant in Brooklyn.
Wang sal in aanhouding bly tot sy weer op 4 Desember in die hof moet verskyn.
Al die nodige eer en respek aan die Reserwebank werknemer/amptenaar.
Ek wil graag weet hoe sy die bankamptenaar se bankbesonderhede in die hande gekry het om R4 miljoen oor te plaas.
Kobus, hy het dit tien teen een in samewerking met die polisie, aan haar verskaf…..10 hoera's vir die eerlike bank amptenaar!
Operasie het binne raamwerk van wet plaasgevind in samewerking met SAPS
Gewoonlik nadat so 'n verdagte transaksie
aangemeld word, is dit "bussiness as usual" sodat die verdagte nie onraad vermoed nie. Die bankamptenaar word dan amper deel van die forensiese span in die bank, om sodanige skelm uit te lok totdat die inhegtenisneming plaas gevind het. Ek haal my hoed af vir die bank amptenaar wat so 'n versoeking kon weerstaan. Daar is min soos jy!
Alle eer en respek aan die Reserwebank amptenaar. Ek kan net raai dit was seker perlemoen-/ renosterhoringgeld.